মেয়েটি ধোঁকা দিয়েছে! নিজের গলায় ছুরি চালিয়ে মোবাইলে ভাইরাল করে দিতে আর্জি

জগন্নাথ সামন্ত হাওড়া: “মেয়েটি ধোঁকা দিয়েছে। তাই গলায় ছুরি চালিয়েছি। একটু ছবি করে দিন আমার মোবাইলে। ভাইরাল করব।” এরপরই রক্তাক্ত অবস্থায় রাস্তায় লুটিয়ে পড়েন বছর ৪২ এর এক ব্যক্তি। আজ রাত সাড়ে নটা নাগাদ ঘটনাটি ঘটে ডোমজুড়ের (Domjur) সরস্বতী ব্রিজের (Saraswati Bridge) কাছে বিপন্নপাড়ায় (Bipannapara)। খবর পেয়ে ঘটনাস্থলে ছুটে যায় ডোমজুড় থানার পুলিশ। আশঙ্কাজনক অবস্থায় তাকে উদ্ধার করে ভর্তি করা হয়েছে হাওড়া জেলা হাসপাতালে।

পুলিশ সূত্রে খবর, ডোমজুড়ের জঙ্গলপাড়ার বাসিন্দা ওই ব্যক্তি। নাম প্রশান্ত সিংহ রানা। আদতে বাড়ি ঝাড়খণ্ডে। বেশ কয়েক বছর ডোমজুড় এলাকায় কারখানায় কাজ করেন। আজ রাত সাড়ে নটা নাগাদ রাস্তায় হাঁটতে হাঁটতে তিনি গলায় ছুরি চালিয়ে আত্মহত্যার চেষ্টা করেন। এরপরই রাস্তার পাশে এক দোকানদারকে অনুরোধ করেন ওই ছবি তার মোবাইলে তুলে দিয়ে ভাইরাল করে দিতে।

আরও পড়ুন: রুদ্রমূর্তিতে ধেয়ে আসছে কালবৈশাখী, দক্ষিণবঙ্গের ৭ জেলায় সতর্কতা জারি

বারবার বলতে থাকেন কোন মহিলা তাকে ধোঁকা দিয়েছে। মিনিট কয়েকের মধ্যে রক্তাক্ত অবস্থায় রাস্তায় লুটিয়ে পড়লে এলাকায় চাঞ্চল্য ছড়িয়ে পড়েন। স্থানীয় বাসিন্দারা ভিড় জমান। খবর দেওয়া হয় ডোমজুড় থানায়। পুলিশ এসে তাকে উদ্ধার করে হাওড়া জেলা হাসপাতালে ভর্তি করে। তার অবস্থা আশঙ্কাজনক। গোটা ঘটনার তদন্ত শুরু করেছে ডোমজুড় থানার পুলিশ। তার মোবাইল বাজেয়াপ্ত করেছে পুলিশ।

ওই ব্যক্তির বাড়িতেও খবর দেবার চেষ্টা চালাচ্ছে। প্রাথমিক তদন্তে পুলিশের অনুমান প্রেমের সম্পর্কে চিড় ধরার কারণে এই ঘটনা।

দেখুন অন্য খবর-